Macau

Ang **Macau** o **Macao** (;  Kantones: [ōu.mǔːn];  ), opisyal na **Natatanging Rehiyong Pampangasiwaan ng Macau** (Ingles: *Macau Special Administrative Region*) ay isa sa dalawang espesyal na mga administratibong rehiyon ng Tsina; ang isa pa ay ang Hong Kong. Matatagpuan ito sa kanlurang bahagi ng bunganga ng Ilog Perlas sa timugang Tsina. Ito ang rehiyon na may pinakamataas na densidad ng populasyon sa buong mundo, na may populasyon ng 653,100

Isang koleksyon ng mga babaying kapuluan na may kaunting populasyon dati, ang teritoryo ay naging isang pangunahing lungsod ng bakasyunan at ang nangungunang destinasyon ng turismong pagsusugal. Ito ang ika-9 na pinakamataas na tagatanggap ng kitambayang turismo at mas malaki nang pitong beses ang kanyang industriya ng paglalaro kaysa sa Las Vegas. Kahit na ang lungsod ay may isa sa mga pinakamataas na kita para sa bawat ulo sa sandaigdigan, mayroon itong malubhang hindi pagkakapantay-pantay ng kita.

Napakataas ang Talatuntunan ng Kaunlarang Pantao ng Macau Napakaurbanisado ang teritoryo at karamihan ng kanyang ari-arian ay nakatayo sa lupang tinambak; dalawang-katlo ng buong lupain ay tinambak at galing sa dagat.

## Etimolohiya 
Ang unang kilalang rekord ng pangalan "Macau" na naisalin bilang "Ya/A Ma Gang" ("") ay nasa isang liham na napetsahang 20 Nobyembre 1555. Pinaniwalaan ng mga lokal na nananahanan na pinagpala at pinrotektahan ng diyosa ng dagat na si Mazu (na tinatawag ding A-Ma) ang daungan at ipinangalan ang mga tubig sa paligid ng templong A-Ma sa kanya. Noong dumating ang mga Portuges na manggagalugad sa pook at tinanong ang pangalan ng lugar, akala ng mga lokal na ang templo ang pinagtatanong nila at sinabi nila na "Ma Kok" () ito. *Amaquão* ang pinakamaagang pagbabaybay nito ng Portuges. Iba't ibang baryasyon ang ginamit hanggang naging karaniwan ang *Amacão / Amacao* at *Macão / Macao* noong ika-17 siglo, dahan-dahang naging pamantayan ang *Macao*, at *Macau* ngayon. Sama-samang itinawag na *Shizimen* () ang tatlong pulong Taipa, Coloane, at Hengqin. Naging *Aomen* () ang mga pangalang ito sa pagdaka, *Oumún* sa Kantones na may kahulugang "tarangkahan ng baya" o "tarangkahan ng daungan", na tumutukoy sa buong teritoryo. Gayunpaman, hindi lumago ang Macau bilang malaking pamayanan hanggang dumating ang mga Portuges noong ika-16 na siglo. Ang unang Europeong bisita na dumating sa Tsina sa pamamagitan ng dagat si Jorge Álvares, isang eksplorador na dumating sa 1513. Unang itinayo ng mga mangangalakal ang istasyon ng pangangalakal sa mga tubig ng Hong Kong sa Tamão (Tuen Mun sa kasalukuyan), na nagpasimula ng palagiang pakikipagkalakal sa mga pamayanan sa timugang Tsina. Sa kabila ng pagbabawal sa kalakal, patuloy na tinangka ng mga negosyanteng Portuges ang pagbebenta sa iba pang bahagi ng bunganga ng Ilog Perlas, at sa huli ay lumapag sa Macau. nang sumang-ayong magbayad ng 500 tael ng pilak bilang taunang upa ng lupa.

Mabilis na naging mataong lungsod ang dati-rating maliit na populasyon ng mga Portuges na mangangalakal. Binuo ang Katolika Romanang Diyosesis ng Macau noong 1576, at noong pagsapit ng 1583, itinayo ang Senado upang pangasiwaan ang mga gawaing munisipyo para sa lumalagong pamayanan. Kahit pinagbawal sa una ang mga Portuges na patatagin ang Macau o magtipon ng mga armas, itinayo ang Fortaleza do Monte bilang tugon sa mga madalas na panalalakal ng Olandes na hukbong-dagat. Sinubukan ng mga Olandes na sakupin ang lungsod noong Labanan ng Macau ng 1622, ngunit matagumpay na tinanggihan sila ng mga Portuges. Nakaranas ang Macau ng yugto ng paghina noong dekada 1640 kasunod ng mga seryo ng kapaha-pahamak na mga pangyayari para sa lumalagong kolonya: permanenteng naputol ang daan ng Portuges sa mga ruta ng kalakal noong hininto ng Hapon ang kalakal noong 1639, naghimagsik ang Portugal laban sa Espanya noong 1640, at bumagsak ang  Malaka sa mga Olandes noong 1641.

Ipinagbawal ang pakikipagkalakal-dagat sa Tsina noong 1644 kasunod ng pananakop-Qing sa ilalim ng mga patakarang *Haijin* at nilimita ang Macau sa mas maliit na antas habang nakatuon ang bagong dinastiya sa pag-alis ng mga natitirang loyalista ng Ming. Habang inalis ng Emperador Kangxi ang pagbabawal noong 1684, pinahigpit ng Tsina ang kalakal sa Sistemang Canton noong 1757. Kinailangang huminto muna sa Macau ang mga banyagang barko bago tumuloy sa Canton. Mas malaki ang papel ng pakikitungo ng mga awtoridad ng Qing sa pamamahala ng teritoryo sa panahong ito; napasailalim ang mga Tsinong residente sa mga korteng Qing at kinailangang iapruba ang mga bagong konstruksyon ng residenteng mandarin simula noong dekada 1740. Noong lumaki ang kita sa kalakal ng opyo sa ikalabingwalong siglo, naging mahalagang hintuan ang Macau patungo sa Tsina.

Kasunod ng Unang Digmaang Opyo at pagtatag ng Hong Kong, nawala ang papel ng Macau bilang pangunahing daungan. Ang paggawa ng paputok at insenso, pati na rin ang pagproseso ng tsaa at tabako, ay naging mahalagang industriya sa kolonya sa panahong ito. Pinagsamantalahan ng Portugal ang kahinaan ng Tsina sa katapusan ng digmaan at igiit ang kanyang soberanya; nagsimulang tumanggi ang Gobernador ng Macau na bayarin ang Tsina ng taunang upa ng lupa para sa kolonya noong dekada 1840, at sinakop ang Taipa at Coloane, noong 1851 at 1864 ayon sa pagkabanggit. Sinakop din ng Portugal ang mga kalapit na Lapa at Montanha, Sa kabila ng paminsan-minsang salungatan ng Kantones na awtoridad at ang pamahalaang kolonyal, hindi nagbago ang kalagayan ng Macau sa paglipas ng himagsikang republikano ng Portugal noong 1910 at China noong 1911. Mas pinatibay ng Kuomintang ang hurisdiksyong Portugues sa Macau noong mula nakipagnegosasyon ukol sa Kasunduan ng Peking noong 1928.
[right|thumb|250x250px|Watawat ng [Portuguese Macau|Kolonyal na Macau mula 1976 hanggang 1999]]

## Gobyerno at pulitika 
### Administratibong dibisyon 
thumb|Mga administratibong dibisyon ng Macau
Nakahiwalay ang teritoryo sa pitong parokya. Walang mga maliwanag na parokya ang Cotai, isang pangunahing dako na binuo sa napanauling lupain sa pagitan ng Taipa at Coloane, at mga dako ng Bagong Sonang Lunsurin ng Macau. Ayon sa kasaysayan, naging bahagi ang mga parokya sa isa sa mga dalawang munisipalidad (ang Munisipyo ng Macau o ang Munisipyo ng Ilhas) na sumagot sa pangangasiwa ng mga serbisyong munisipyo. Humalili ang Kawanihan ng Gawaing Sibiko at Munisipyo sa mga munisipyo at nananagot ngayon sa pagbibigay mga serbisyong lokal.

## Galerya 

Talaksan:Macau Tower (148049777).jpg|Toreng Macau
Talaksan:Stpaulruins.jpg|Kaguhuan ng San Paolo
Talaksan:Casino Lisboa (5234400075).jpg|Pasugalang Lisboa
Talaksan:Venetian Macau.jpg|Ang Venetian Macao
Talaksan:Sands Macau 2009.jpg|Sands Macao
Talaksan:Nightview of Ponte Governador Norbe de Carvalho.jpg|Tulay ni Gobernador Nobre de Carvalho
Talaksan:Macao Friendship Bridge.jpg|Tulay ng Amizade
Talaksan:Templo de A-Ma.jpg|Templo ng A-Ma
Talaksan:Edifício do Instituto para os Assuntos Cívicos e Municipais.jpg|Gusali ng Leal Senado
Talaksan:Centre of Makau.jpg|Plaza Senado
Talaksan:Quartel dos Mouros .JPG|Moriskong Kuwartel
Talaksan:澳大夜景.JPG|Unibersidad ng Macau
Talaksan:Macau - Fortaleza de Guia.JPG|Farol da Guia
Talaksan:Macao airport terminal.jpg|Paliparang Pandaigdig ng Macau

## Tingnan din 
* Asya

## Talababa 
## Mga sanggunian 
## Mga kawing panlabas 
*  
* 
* 
* 
* 
* Macau from BBC News
* Gov.MO Macau SAR Government Portal
* 
* Wikitravel - Macau 
*  

Kategorya:Natatanging pampangasiwaang rehiyon ng Tsina